SITHAI ดีดแรง 7% หลังโชว์กำไร Q3 ทะยาน 370% แตะ 119 ลบ. รับรายได้โตแกร่ง
SITHAI เด้ง 7% ขานรับกำไรไตรมาส 3/65 ทะยานแรง 370% แตะ 119 ลบ. รับรายได้โตแกร่ง ส่วนงวด 9 เดือนกำไร 293 ลบ. โต 143% จากปีก่อนมีกำไร 120 ลบ.
SITHAI เด้ง 7% ขานรับกำไรไตรมาส 3/65 ทะยานแรง 370% แตะ 119 ลบ. รับรายได้โตแกร่ง ส่วนงวด 9 เดือนกำไร 293 ลบ. โต 143% จากปีก่อนมีกำไร 120 ลบ.
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท ศรีไทยซุปเปอร์แวร์ จำกัด (มหาชน) หรือ SITHAI ณ เวลา 10:01 น. อยู่ที่ระดับ 1.74 บาท บวก 0.12 บาท หรือ 7.41% สูงสุดที่ระดับ 1.77 บาท ต่ำสุดที่ระดับ 1.73 บาท ด้วยมูลค่าการซื้อขาย 36.54 ล้านบาท

โดยราคาหุ้น SITHAI ปรับตัวเพิ่มขึ้นแรงวันนี้ หลังรายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทมีรายได้จากการขายอยู่ที่ 2,416 ล้านบาท เติบโต 39.9% จากงวดเดียวกันของปีก่อน ที่มีรายได้ 1,727 ล้านบาท เนื่องมาจากการเติบโตของยอดขายกลุ่มผลิตภัณฑ์เพื่องานอุตสาหกรรม โดยเฉพาะผลิตภัณฑ์บรรจุภัณฑ์เครื่องดื่มและผลิตภัณฑ์เครื่องใช้ในครัวเรือนของกิจการในประเทศเวียดนามที่เติบโตต่อเนื่องจากการฟื้นตัวที่รวดเร็วจาก Covid-19